title: Decizia nr. 779/2007/CE a Parlamentului European și a Consiliului din 20 iunie 2007 de instituire, pentru perioada 2007-2013, a unui program special de prevenire și combatere a violenței împotriva copiilor, a tinerilor și a femeilor, precum și de protecție a victimelor și a grupurilor expuse riscurilor (programul Daphne III), ca parte a Programului general Drepturile fundamentale și justiția

text:
               3.7.2007

               RO

               Jurnalul Oficial al Uniunii Europene

               L 173/19

      DECIZIA NR. 779/2007/CE A PARLAMENTULUI EUROPEAN ȘI A CONSILIULUI

   din 20 iunie 2007
   de instituire, pentru perioada 2007-2013, a unui program special de prevenire și combatere a violenței împotriva copiilor, a tinerilor și a femeilor, precum și de protecție a victimelor și a grupurilor expuse riscurilor (programul Daphne III), ca parte a Programului general „Drepturile fundamentale și justiția”
   PARLAMENTUL EUROPEAN ȘI CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 152,
   având în vedere propunerea Comisiei,
   având în vedere avizul Comitetului Economic și Social European (1),
   având în vedere avizul Comitetului Regiunilor (2),
   hotărând în conformitate cu procedura prevăzută la articolul 251 din tratat (3),
   întrucât:

               (1)

               Tratatul prevede că în definirea și punerea în aplicare a tuturor politicilor și activităților comunitare trebuie să se asigure un nivel înalt al sănătății umane; articolul 3 alineatul (1) litera (p) al acestuia cere ca acțiunea Comunității să cuprindă o contribuție la atingerea unui nivel înalt de protecție a sănătății.

               (2)

               Acțiunea Comunității ar trebui să completeze politicile naționale care urmăresc îmbunătățirea stării de sănătate publică, înlăturând sursele de pericol pentru sănătatea umană.

               (3)

               Violența fizică, sexuală și psihologică împotriva copiilor, a tinerilor și a femeilor, inclusiv amenințările cu asemenea acte, constrângerea sau lipsirea arbitrară de libertate, indiferent că au loc în viața publică sau în cea privată, constituie o încălcare a drepturilor acestora la viață, siguranță, libertate, demnitate și integritate fizică și emoțională și o amenințare serioasă pentru sănătatea fizică și mintală a victimelor unei asemenea violențe. O astfel de violență, întrucât este atât de larg răspândită în Comunitate, constituie o adevărată încălcare a drepturilor fundamentale, un flagel pentru sănătate și un obstacol în calea exercitării cetățeniei într-un mod sigur, liber și echitabil.

               (4)

               Organizația Mondială a Sănătății (OMS) definește sănătatea ca o stare de deplină bunăstare fizică, mintală și socială, și nu doar ca absență a bolii sau a infirmității. Conform unei rezoluții din 1996 a Adunării OMS, violența reprezintă o problemă majoră de sănătate publică la scară mondială. În raportul său cu privire la violență și sănătate din 3 octombrie 2002, OMS recomandă promovarea unor acțiuni de prevenire primară, întărirea măsurilor luate în favoarea victimelor violenței și intensificarea colaborării și a schimbului de informații privind prevenirea violenței.

               (5)

               Aceste principii sunt recunoscute în numeroase convenții, declarații și protocoale ale principalelor organizații și instituții internaționale, cum ar fi Organizația Națiunilor Unite, Organizația Internațională a Muncii (OIM), Conferința mondială privind femeile și Congresul mondial împotriva exploatării sexuale a copiilor în scop comercial.

               (6)

               Lupta împotriva violenței ar trebui plasată în contextul protecției drepturilor fundamentale, astfel cum sunt acestea recunoscute de Carta drepturilor fundamentale ale Uniunii Europene (4) și în explicațiile însoțitoare, având în vedere statutul acesteia, care recunoaște, între altele, dreptul la demnitate, egalitate și solidaritate. Carta cuprinde un număr de articole speciale privind protecția și promovarea integrității fizice și mintale, egalitatea de tratament între femei și bărbați, drepturile copilului și nediscriminarea, recunoscând totodată interzicerea tratamentelor inumane sau degradante, a sclaviei și muncii forțate, precum și a exploatării prin muncă a copiilor. Carta recunoaște că un nivel înalt de protecție a sănătății umane este necesar în definirea și punerea în aplicare a tuturor politicilor și activităților comunitare.

               (7)

               Comisia a fost chemată de Parlamentul European să elaboreze și să pună în aplicare programe de acțiune în vederea combaterii acestui tip de violență, între altele, prin rezoluțiile sale din 19 mai 2000 privind comunicarea Comisiei adresată Consiliului și Parlamentului European: „Pentru noi acțiuni în lupta împotriva traficului de femei” (5), din 20 septembrie 2001 privind mutilarea genitală a femeilor (6), din 17 ianuarie 2006 privind strategiile de prevenire a traficului de femei și copii care sunt vulnerabili la exploatarea sexuală (7), precum și din 2 februarie 2006 privind situația actuală a combaterii violenței împotriva femeilor și orice acțiune viitoare (8).

               (8)

               Programul de acțiune comunitară instituit prin Decizia nr. 293/2000/CE a Parlamentului European și a Consiliului din 24 ianuarie 2000 de adoptare a programului de acțiune comunitară („programul Daphne”) (2000-2003) pentru prevenirea și combaterea violenței împotriva copiilor, a tinerilor și a femeilor (9) a contribuit la creșterea gradului de sensibilizare a opiniei publice din Uniunea Europeană pe această temă, precum și la intensificarea și consolidarea cooperării între organizațiile din statele membre care sunt active în domeniul combaterii violenței.

               (9)

               Programul de acțiune comunitară instituit prin Decizia nr. 803/2004/CE a Parlamentului European și a Consiliului din 21 aprilie 2004 de adoptare a unui program de acțiune comunitară (2004-2008) pentru prevenirea și combaterea violenței împotriva copiilor, a tinerilor și a femeilor și pentru protejarea victimelor și a grupurilor de risc („programul Daphne II”) (10) a dezvoltat în continuare rezultatele obținute deja de programul Daphne; în conformitate cu articolul 8 alineatul (2) din Decizia nr. 803/2004/CE, Comisia ia măsurile necesare pentru a asigura consecvența creditelor anuale cu noile perspective financiare.

               (10)

               Este de dorit să se asigure continuitatea proiectelor susținute de programele Daphne și Daphne II.

               (11)

               Este important și necesar să se recunoască consecințele grave, imediate și pe termen lung ale violenței împotriva copiilor, a tinerilor și a femeilor pentru sănătatea fizică și mintală a acestora și pentru dezvoltarea lor psihologică și socială, precum și pentru egalitatea șanselor celor în cauză, pentru indivizi, familii și comunități, ca și costurile sociale și economice ridicate suportate de societate în ansamblul său.

               (12)

               Violența împotriva femeilor îmbracă multe forme, de la violența în familie, care este frecventă la toate nivelurile societății, până la practicile tradiționale vătămătoare asociate cu manifestările de violență fizică împotriva femeilor, cum ar fi mutilarea genitală și „crimele de onoare”, care constituie o formă specială de violență împotriva femeilor.

               (13)

               În conformitate cu programul stabilit prin prezenta decizie („programul”), copiii, tinerii sau femeile care sunt martorii agresării unei rude apropiate trebuie considerați victime ale violenței.

               (14)

               În ceea ce privește prevenirea violenței, inclusiv a abuzurilor și a exploatării sexuale a copiilor, a tinerilor și a femeilor, precum și protecția victimelor și a grupurilor expuse riscurilor, Uniunea Europeană poate aduce un plus de valoare la acțiunile care urmează să fie întreprinse cu precădere de către statele membre în următoarele moduri: difuzarea și schimbul de informații, experiență și bune practici; promovarea unei abordări inovatoare; stabilirea de comun acord a priorităților; crearea de rețele de întrajutorare acolo unde acest lucru este oportun; selecția de proiecte la scară comunitară, inclusiv proiecte de sprijinire a liniilor telefonice de asistență sau de urgență accesibile gratuite pentru copiii dispăruți și exploatați sexual; motivarea și mobilizarea tuturor părților implicate; și campanii de sensibilizare la scară europeană împotriva violenței. Aceste acțiuni trebuie să cuprindă, de asemenea, acordarea de sprijin copiilor, tinerilor și femeilor care sunt victime ale traficului de ființe umane.

               (15)

               Deoarece cauzele profunde și consecințele violenței pot fi adesea abordate în mod eficient de organizațiile locale și regionale în cooperare cu organizațiile omoloage din alte state membre, prezentul program trebuie să acorde importanța cuvenită măsurilor și acțiunilor preventive întreprinse la nivel local și regional în vederea sprijinirii victimelor.

               (16)

               Întrucât obiectivele prezentei decizii, și anume acelea de a preveni și combate toate formele de violență împotriva copiilor, a tinerilor și a femeilor, nu pot fi realizate în mod satisfăcător de către statele membre, datorită necesității de a avea un schimb de informații la nivelul Comunității, precum și o popularizare la scară europeană a bunelor practici în domeniu, iar acest lucru poate fi realizat mai bine la nivel comunitar datorită nevoii de a avea o abordare coordonată și multidisciplinară și având în vedere amploarea sau impactul programului, Comunitatea poate adopta măsuri în conformitate cu principiul subsidiarității, astfel cum este prevăzut la articolul 5 din tratat. În conformitate cu principiul proporționalității, prevăzut la articolul respectiv, prezenta decizie nu depășește ceea ce este necesar pentru atingerea acestor obiective.

               (17)

               Prezenta decizie stabilește, pentru întreaga durată a programului, un pachet financiar care constituie referința principală pentru autoritatea bugetară, în cursul procedurii bugetare anuale, în sensul punctului 37 din Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară (11).

               (18)

               Regulamentul (CE, Euratom) nr. 1605/2002 al Consiliului din 25 iunie 2002 privind regulamentul financiar aplicabil bugetului general al Comunităților Europene (12), denumit în continuare „regulamentul financiar”, și Regulamentul (CE, Euratom) nr. 2342/2002 al Comisiei din 23 decembrie 2002 de stabilire a normelor de aplicare a Regulamentului (CE, Euratom) nr. 1605/2002 al Consiliului privind regulamentul financiar aplicabil bugetului general al Comunităților Europene (13), care protejează interesele financiare ale Comunității, trebuie să fie aplicate ținând seama de principiile simplității și consecvenței în alegerea instrumentelor bugetare, de limitarea numărului de cazuri în care Comisiei îi revine responsabilitatea directă de a le pune în aplicare și gestiona, precum și de proporționalitatea necesară între valoarea resurselor și sarcina administrativă pe care o implică recurgerea la acestea.

               (19)

               De asemenea, trebuie luate măsuri adecvate pentru a preveni neregulile și fraudele și trebuie întreprinse acțiuni corespunzătoare pentru recuperarea fondurilor pierdute, achitate incorect sau utilizate neadecvat, în conformitate cu Regulamentul (CE, Euratom) nr. 2988/95 al Consiliului din 18 decembrie 1995 privind protecția intereselor financiare ale Comunităților Europene (14), cu Regulamentul (Euratom, CE) nr. 2185/96 al Consiliului din 11 noiembrie 1996 privind controalele și inspecțiile la fața locului efectuate de către Comisie în scopul protejării intereselor financiare ale Comunităților Europene împotriva fraudei și a altor abateri (15) și cu Regulamentul (CE) nr. 1073/1999 al Parlamentului European și al Consiliului din 25 mai 1999 privind investigațiile efectuate de către Oficiul European de Luptă Antifraudă (OLAF) (16).

               (20)

               Regulamentul financiar cere emiterea unui act de bază care să acopere subvențiile de funcționare.

               (21)

               Măsurile necesare pentru punerea în aplicare a prezentei decizii ar trebui adoptate în conformitate cu Decizia 1999/468/CE a Consiliului din 28 iunie 1999 de stabilire a normelor privind exercitarea competențelor de executare conferite Comisiei (17).

               (22)

               Participarea echilibrată a femeilor și a bărbaților la procesul decizional reprezintă un element esențial pentru realizarea unei egalități reale între femei și bărbați. În consecință, statele membre ar trebui să facă tot posibilul pentru a asigura egalitatea între femei și bărbați în componența comitetului menționat la articolul 10,

         DECID:
   Articolul 1
   Obiectul și domeniul de aplicare
   (1)   Pornind de la politicile și obiectivele stabilite de programele Daphne și Daphne II, prezenta decizie instituie un program special de prevenire și combatere a violenței împotriva copiilor, a tinerilor și a femeilor și de protecție a victimelor și a grupurilor expuse riscurilor („programul Daphne III”), denumit în continuare „programul”, ca parte a Programului general „Drepturile fundamentale și justiția”, cu scopul de a contribui la obținerea unui nivel înalt de protecție împotriva violenței, în vederea sporirii protecției sănătății fizice și mintale.
   (2)   Programul acoperă perioada cuprinsă între 1 ianuarie 2007 și 31 decembrie 2013.
   (3)   În sensul programului, termenul „copii” se referă la grupa de vârstă cuprinsă între 0 și 18 ani, în conformitate cu instrumentele internaționale privind drepturile copilului.
   (4)   Cu toate acestea, se consideră că proiectele care cuprind acțiuni special concepute pentru grupuri de beneficiari cum ar fi, de exemplu, „adolescenții” (cu vârste cuprinse între 13 și 19 ani) sau persoanele cu vârste cuprinse între 12 și 25 de ani se adresează categoriei „tinerilor”.
   Articolul 2
   Obiectivele generale
   (1)   Scopul programului este de a contribui la protecția copiilor, a tinerilor și a femeilor împotriva tuturor formelor de violență și de a atinge un nivel înalt de protecție a sănătății, de bunăstare și coeziune socială.
   (2)   Fără a aduce atingere obiectivelor și competențelor Comunității Europene, obiectivele generale ale programului trebuie să contribuie, în special atunci când este vorba de copii, tineri și femei, la dezvoltarea politicilor Comunității și, în special, a celor referitoare la sănătatea publică, drepturile omului și egalitatea de gen, precum și la acțiunile menite să apere drepturile copilului și la lupta împotriva traficului de ființe umane și a exploatării sexuale.
   Articolul 3
   Obiectivul special
   Programul are ca obiectiv special să contribuie la prevenirea și la lupta împotriva tuturor formelor de violență care au loc în public sau în privat împotriva copiilor, a tinerilor și a femeilor, inclusiv a exploatării sexuale și a traficului cu ființe umane prin luarea de măsuri preventive și acordarea de sprijin și protecție victimelor și grupurilor expuse riscurilor. Aceasta se realizează prin intermediul următoarelor acțiuni transnaționale sau al altor tipuri de acțiuni menționate la articolul 4:

               (a)

               oferirea de asistență și încurajare organizațiilor neguvernamentale (ONG) și a altor organizații care activează în acest domeniu, astfel cum se menționează la articolul 7;

               (b)

               elaborarea și punerea în aplicare a activităților de sensibilizare orientate către grupuri speciale de destinatari, cum ar fi anumite profesii, autorități competente, segmente determinate ale publicului larg și ale grupurilor expuse riscurilor, cu scopul atât al îmbunătățirii înțelegerii și al promovării adoptării unei toleranțe zero în raport cu violența, cât și al încurajării sprijinirii victimelor și al aducerii cazurilor de violență la cunoștința autorităților competente;

               (c)

               difuzarea rezultatelor obținute în cadrul programelor Daphne și Daphne II, inclusiv adaptarea, transferul și utilizarea lor de către alți beneficiari sau în alte zone geografice;

               (d)

               identificarea și consolidarea activităților care contribuie la tratamentul pozitiv al persoanelor expuse riscului violenței, și anume alegerea unei abordări care încurajează respectul pentru aceste persoane și promovează bunăstarea și împlinirea acestora;

               (e)

               instituirea și susținerea unor rețele multidisciplinare în vederea consolidării cooperării dintre ONG-uri și alte organizații active în acest domeniu;

               (f)

               asigurarea lărgirii bazei de informații documentate și a bagajului de cunoștințe, a schimbului, identificării și difuzării de informații și de bune practici, inclusiv prin intermediul cercetării, al instruirii, al vizitelor de studiu și al schimbului de personal;

               (g)

               proiectarea și testarea de materiale de sensibilizare și educaționale privind prevenirea violenței împotriva copiilor, a tinerilor și a femeilor și suplimentarea și adaptarea materialelor deja disponibile în alte zone geografice sau pentru alte grupuri țintă;

               (h)

               studierea fenomenelor referitoare la violență și impactul acesteia atât asupra victimelor, cât și asupra societății în ansamblu, inclusiv costurile sociale, economice și în materie de asistență medicală, cu scopul combaterii cauzelor profunde ale violenței la toate nivelurile societății;

               (i)

               dezvoltarea și punerea în aplicare a programelor de sprijin pentru victimele și persoanele expuse riscurilor și a programelor de intervenție adresate făptuitorilor, în condițiile asigurării siguranței victimelor.

         Articolul 4
   Tipurile de acțiuni
   În vederea urmăririi obiectivelor generale și a celor speciale enunțate la articolele 2 și 3, programul sprijină următoarele tipuri de acțiuni, în condițiile enunțate de programele anuale de lucru:

               (a)

               acțiuni speciale întreprinse de către Comisie, cum ar fi studii și cercetări, sondaje de opinie și analize, elaborarea de indicatori și metodologii, colectarea, elaborarea și difuzarea de date și statistici, seminarii, conferințe și reuniuni ale experților, organizarea de campanii și evenimente publice, crearea și întreținerea unui serviciu de asistență și a websiturilor, întocmirea și difuzarea de materiale informative (inclusiv aplicații informatice și resurse de pregătire), crearea și facilitarea existenței unui centru de reflecție al părților interesate care să ofere consiliere de specialitate privind violența, sprijin acordat altor rețele de experți naționali, precum și activități de analiză, monitorizare și evaluare;

               (b)

               proiecte transnaționale specifice de interes comunitar, care implică cel puțin două state membre în condițiile enunțate de programele anuale de lucru;

               (c)

               sprijin oferit activităților ONG-urilor sau altor organizații care urmăresc un scop de interes general european privind obiectivele generale ale programului, prevăzute la articolul 2, în condițiile enunțate de programele anuale de lucru.

         Articolul 5
   Participarea țărilor terțe
   Următoarele țări pot să participe la acțiunile programului:

               (a)

               țări cu care Uniunea Europeană a semnat tratate de aderare;

               (b)

               țări candidate care beneficiază de o strategie de preaderare, în conformitate cu principiile generale și termenii și condițiile generale de participare a respectivelor țări la programele comunitare stabilite de acordul-cadru și, respectiv, de deciziile consiliilor de asociere;

               (c)

               statele AELS care sunt părți la Acordul SEE, în conformitate cu dispozițiile respectivului acord;

               (d)

               țările din Balcanii occidentali, în conformitate cu aranjamentele care urmează să fie stabilite cu țările respective în limitele acordurilor-cadru privind principiile generale de participare a acestora la programele comunitare.

         Proiectele pot asocia țările candidate care nu participă la program, în cazul în care aceasta ar contribui la pregătirea lor pentru aderare, sau alte țări terțe care nu participă la program, în cazul în care aceasta servește scopului proiectelor în cauză.
   Articolul 6
   Grupurile de beneficiari și grupurile-țintă
   (1)   Programul se desfășoară în beneficiul copiilor, al tinerilor și al femeilor care sunt sau riscă să devină victime ale violenței.
   (2)   Principalele grupuri de beneficiari ai programului sunt, printre altele, familiile, cadrele didactice și personalul educativ, asistenții sociali, poliția și poliția de frontieră, autoritățile locale, naționale și militare, personalul medical și paramedical, personalul judiciar, ONG-urile, sindicatele și comunitățile religioase.
   Articolul 7
   Accesul la program
   Accesul la program este deschis organizațiilor și instituțiilor private sau publice (autorități locale competente la nivelul corespunzător, departamente universitare și centre de cercetare) care acționează în scopul prevenirii și al combaterii violenței împotriva copiilor, a tinerilor și a femeilor sau al protejării împotriva acestui tip de violență, sau al oferirii de sprijin victimelor, ori al punerii în aplicare a măsurilor care urmăresc să promoveze respingerea unei asemenea violențe sau să încurajeze schimbarea atitudinii și a comportamentului față de grupurile vulnerabile și de victimele violenței.
   Articolul 8
   Tipurile de intervenție
   (1)   Finanțarea comunitară poate lua următoarele forme juridice:

               —

               subvenții;

               —

               contracte de achiziții publice.

         (2)   Subvențiile comunitare sunt acordate în urma analizării solicitărilor primite după lansarea cererilor de ofertă, cu excepția cazurilor excepționale de urgență justificate corespunzător sau în cazul în care caracteristicile beneficiarului nu permit alternativă pentru o anumită acțiune. Subvențiile comunitare sunt oferite prin subvențiile de funcționare și cele de acțiune. Nivelul maxim de cofinanțare este precizat în programele anuale de lucru.
   (3)   De asemenea, se pot prevedea cheltuieli pentru măsuri complementare, prin contracte de achiziții publice, situație în care fondurile comunitare acoperă achiziția de servicii și de bunuri, direct legate de obiectivele programului. Aceasta acoperă, între altele, cheltuielile de informare și comunicare, pregătire, punere în aplicare, monitorizare, verificare și evaluare a proiectelor, a politicilor, a programelor și a legislației.
   Articolul 9
   Măsurile de punere în aplicare
   (1)   Comisia pune în aplicare asistența comunitară în conformitate cu regulamentul financiar.
   (2)   Pentru a pune în aplicare programul, în limitele obiectivelor generale ale programului prevăzute la articolul 2, Comisia adoptă un program anual de lucru în care își prezintă obiectivele speciale, prioritățile tematice, o descriere a măsurilor însoțitoare prevăzute la articolul 8 și, în cazul în care este necesar, o listă de alte acțiuni. Programul anual de lucru stabilește procentajul minim al cheltuielilor anuale care urmează să fie alocat subvențiilor.
   (3)   Programul de lucru anual se adoptă în conformitate cu procedura de gestionare menționată la articolul 10 alineatul (2).
   (4)   Măsurile necesare pentru punerea în aplicare a prezentei decizii cu privire la toate celelalte aspecte se adoptă în conformitate cu procedura de consultare menționată la articolul 10 alineatul (3).
   (5)   Procedurile de evaluare și de acordare referitoare la subvențiile de acțiune țin seama, între altele, de criteriile următoare:

               (a)

               obiectivele generale și speciale, astfel cum sunt prevăzute la articolele 2 și 3, și măsurile luate în diferitele domenii, astfel cum sunt prevăzute la articolul 3, și conformitatea cu programul anual de lucru;

               (b)

               calitatea acțiunii propuse privind conceperea, organizarea, prezentarea acesteia și rezultatele așteptate;

               (c)

               suma solicitată pentru finanțarea comunitară și rentabilitatea sa în materie de costuri în raport cu rezultatele așteptate;

               (d)

               impactul rezultatelor așteptate asupra obiectivelor generale și speciale ale programului, definite la articolele 2 și 3, precum și asupra măsurilor luate în diferitele domenii, astfel cum sunt prevăzute la articolul 3;

               (e)

               inovația.

         (6)   Cererile pentru subvenții de funcționare, menționate la articolul 4 litera (c), sunt evaluate în raport cu:

               (a)

               consecvența cu obiectivele programului;

               (b)

               calitatea activităților planificate;

               (c)

               posibilul efect de multiplicare a acestor activități asupra publicului;

               (d)

               impactul geografic al activităților desfășurate;

               (e)

               implicarea cetățenilor în organizarea organismelor în cauză;

               (f)

               rata de rentabilitate în materie de costuri a activității propuse.

         Articolul 10
   Comitetul
   (1)   Comisia este asistată de un comitet.
   (2)   Atunci când se face trimitere la prezentul alineat, se aplică articolele 4 și 7 din Decizia 1999/468/CE, având în vedere dispozițiile articolului 8.
   Perioada prevăzută la articolul 4 alineatul (3) din Decizia 1999/468/CE se stabilește la două luni.
   (3)   Atunci când se face trimitere la prezentul alineat, se aplică articolele 3 și 7 din Decizia 1999/468/CE, având în vedere dispozițiile articolului 8.
   (4)   Comitetul își stabilește regulamentul de procedură.
   Articolul 11
   Complementaritatea
   (1)   Sinergiile și complementaritatea cu alte instrumente comunitare sunt de dorit, în special cu programele generale „Siguranța și apărarea libertăților” și „Solidaritatea și gestiunea fluxurilor migratorii”, al șaptelea Program-cadru pentru cercetare și dezvoltare, precum și cu programele privind protecția sănătății, „Ocuparea forței de muncă și solidaritatea socială – PROGRESS” și „Un Internet mai sigur Plus”. Se va urmări, de asemenea, complementaritatea cu Institutul European pentru Egalitatea între Sexe. Elementul statistic al informațiilor privind violența va fi dezvoltat în colaborare cu statele membre, folosindu-se programul statistic comunitar ori de câte ori este necesar.
   (2)   Programul poate folosi resursele în comun cu alte instrumente comunitare și, în special, cu programele generale „Securitatea și apărarea libertăților”, „Solidaritatea și gestiunea fluxurilor migratorii” și al șaptelea Program-cadru pentru cercetare și dezvoltare, în scopul de a pune în aplicare acțiuni care îndeplinesc obiectivele tuturor programelor.
   (3)   Operațiunile finanțate în temeiul prezentei decizii nu pot fi finanțate pentru realizarea acelorași scopuri prin alte instrumente financiare ale Comunității. Comisia se asigură că beneficiarii programului îi furnizează informații în legătură cu finanțarea primită din partea bugetului general al Uniunii Europene și din alte surse, precum și informații despre cererile de finanțare în curs.
   Articolul 12
   Finanțarea
   (1)   Pachetul financiar pentru punerea în aplicare a prezentei decizii se stabilește la 116,85 milioane EUR pentru perioada prevăzută la articolul 1.
   (2)   Alocările pentru acțiunile prevăzute în program se includ în creditele anuale ale bugetului general al Uniunii Europene. Creditele anuale disponibile sunt autorizate de autoritatea bugetară în limita cadrului financiar.
   Articolul 13
   Monitorizarea
   (1)   Pentru orice acțiune finanțată de program, Comisia se asigură că beneficiarul prezintă rapoarte tehnice și financiare privind evoluția lucrărilor. De asemenea, se prezintă un raport final în termen de trei luni de la finalizarea acțiunii. Comisia stabilește forma și conținutul rapoartelor.
   (2)   Comisia se asigură că acordurile și contractele decurgând din punerea în aplicare a programului prevăd în mod special supravegherea și controlul financiar efectuate de către Comisie (sau oricare reprezentant autorizat de aceasta), în cazul în care este necesar, prin controale la fața locului, inclusiv prin sondaj, precum și operațiuni de audit din partea Curții de Conturi.
   (3)   Pe o perioadă de cinci ani de la ultima plată legată de o acțiune, Comisia solicită ca beneficiarul asistenței financiare să păstreze la dispoziția Comisiei toate documentele justificative privind cheltuielile aferente acțiunii.
   (4)   Pe baza rezultatelor rapoartelor și a controalelor prin sondaj menționate la alineatele (1) și (2), în cazul în care este necesar, Comisia adaptează volumul sau condițiile în care se alocă asistența financiară aprobată inițial, precum și calendarul plăților.
   (5)   Comisia ia orice altă măsură necesară pentru a verifica dacă acțiunile finanțate se desfășoară corect și cu respectarea dispozițiilor prezentei decizii și ale regulamentului financiar.
   Articolul 14
   Protecția intereselor financiare ale Comunității
   (1)   Comisia se asigură că, la punerea în aplicare a acțiunilor finanțate în temeiul prezentei decizii, interesele financiare ale Comunității sunt protejate prin aplicarea de măsuri preventive de luptă împotriva fraudei, a corupției și a altor activități ilegale, prin controale eficiente și prin recuperarea sumelor plătite în mod necuvenit, iar în cazul în care se constată nereguli, prin aplicarea de sancțiuni eficiente, proporționale și cu efect de descurajare, în conformitate cu Regulamentul (CE, Euratom) nr. 2988/95, cu Regulamentul (Euratom, CE) nr. 2185/96, precum și cu Regulamentul (CE) nr. 1073/1999.
   (2)   În ceea ce privește acțiunile comunitare finanțate în cadrul programului, Regulamentul (CE, Euratom) nr. 2988/95 și Regulamentul (Euratom, CE) nr. 2185/96 se aplică oricărei încălcări a dispozițiilor dreptului comunitar, inclusiv încălcării unei obligații contractuale stabilite în temeiul programului, care rezultă dintr-o acțiune sau omisiune a unui operator economic, care are sau ar putea avea efectul de a prejudicia, printr-o cheltuială nejustificată, bugetul general al Uniunii Europene sau bugetele gestionate în acest cadru.
   (3)   Comisia reduce, suspendă sau recuperează cuantumul asistenței financiare acordate unei acțiuni în cazul în care constată nereguli, inclusiv nerespectarea dispozițiilor prezentei decizii sau ale deciziei în cauză, ori ale contractului sau acordului de acordare a sprijinului financiar respectiv, sau dacă se constată că acțiunea a făcut obiectul unei schimbări incompatibile cu natura sau cu condițiile de punere în aplicare a proiectului fără solicitarea acordului Comisiei.
   (4)   În cazul în care nu au fost respectate termenele sau în cazul în care progresele înregistrate în punerea în aplicare a acțiunii justifică doar o parte a asistenței financiare alocate, Comisia solicită beneficiarului să transmită observațiile sale într-un termen anume. În cazul în care beneficiarul nu trimite un răspuns satisfăcător, Comisia poate anula restul asistenței financiare și solicita restituirea sumelor plătite anterior.
   (5)   Orice plată necuvenită se restituie Comisiei. Oricăror sume nerestituite la timp conform condițiilor stabilite de regulamentul financiar li se adaugă dobânzi.
   Articolul 15
   Evaluarea
   (1)   Programul va fi monitorizat cu regularitate pentru a urmări punerea în aplicare a activităților desfășurate în cadrul acestuia.
   (2)   Comisia asigură evaluarea cu regularitate, independentă și externă a programului.
   (3)   Comisia prezintă Parlamentului European și Consiliului:

               (a)

               un raport intermediar de evaluare cu privire la rezultatele obținute și la aspectele cantitative și calitative ale punerii în aplicare a programului, până la 31 martie 2011, însoțit de o listă cuprinzând proiectele și măsurile finanțate;

               (b)

               o comunicare cu privire la continuarea prezentului program, până la 31 mai 2012;

               (c)

               un raport de evaluare ex post cu privire la punerea în aplicare și la rezultatele programului, până la 31 decembrie 2014.

         Articolul 16
   Publicarea proiectelor
   Comisia publică anual o listă a proiectelor finanțate în cadrul prezentului program, însoțită de o scurtă descriere a fiecărui proiect.
   Articolul 17
   Măsuri tranzitorii
   Decizia nr. 803/2004/CE se abrogă. Acțiunile începute în temeiul respectivei decizii continuă să fie reglementate de aceasta până la încheierea lor.
   Articolul 18
   Intrarea în vigoare
   Prezenta decizie intră în vigoare în ziua următoare datei publicării în Jurnalul Oficial al Uniunii Europene.

      Adoptată la Strasburg, 20 iunie 2007.

            Pentru Parlamentul European

            Președintele

         H.-G. PÖTTERING

            Pentru Consiliu

            Președintele

         G. GLOSER

      (1)  JO C 69, 21.3.2006, p. 1.

      (2)  JO C 192, 16.8.2006, p. 25.

      (3)  Avizul Parlamentului European din 5 septembrie 2006 (nepublicat încă în Jurnalul Oficial), Poziția comună a Consiliului din 5 martie 2007 (nepublicată încă în Jurnalul Oficial) și Poziția Parlamentului European din 22 mai 2007 (nepublicată încă în Jurnalul Oficial).

      (4)  JO C 364, 18.12.2000, p. 1.

      (5)  JO C 59, 23.2.2001, p. 307.

      (6)  JO C 77 E, 28.3.2002, p. 126.

      (7)  JO C 287 E, 24.11.2006, p. 75.

      (8)  JO C 288 E, 25.11.2006, p. 66.

      (9)  JO L 34, 9.2.2000, p. 1.

      (10)  JO L 143, 30.4.2004, p. 1.

      (11)  JO C 139, 14.6.2006, p. 1.

      (12)  JO L 248, 16.9.2002, p. 1. Regulament, astfel cum a fost modificat ultima dată prin Regulamentul (CE, Euratom) nr. 1995/2006 (JO L 390, 30.12.2006, p. 1).

      (13)  JO L 357, 31.12.2002, p. 1. Regulament, astfel cum a fost modificat ultima dată prin Regulamentul (CE, Euratom) nr. 478/2007 (JO L 111, 28.4.2007, p. 13).

      (14)  JO L 312, 23.12.1995, p. 1.

      (15)  JO L 292, 15.11.1996, p. 2.

      (16)  JO L 136, 31.5.1999, p. 1.

      (17)  JO L 184, 17.7.1999, p. 23. Decizie, astfel cum a fost modificată prin Decizia 2006/512/CE (JO L 200, 22.7.2006, p. 11).


title: 2012/418/UE: Decizia Consiliului din 21 decembrie 2011 privind semnarea, în numele Uniunii Europene, și aplicarea cu titlu provizoriu a anumitor dispoziții ale Acordului de parteneriat și cooperare între Uniunea Europeană și statele sale membre, pe de o parte, și Republica Irak, pe de altă parte

text:
               31.7.2012

               RO

               Jurnalul Oficial al Uniunii Europene

               L 204/18

         DECIZIA CONSILIULUI
   din 21 decembrie 2011
   privind semnarea, în numele Uniunii Europene, și aplicarea cu titlu provizoriu a anumitor dispoziții ale Acordului de parteneriat și cooperare între Uniunea Europeană și statele sale membre, pe de o parte, și Republica Irak, pe de altă parte
   (2012/418/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolele 79 alineatul (3), 91, 100, 192 alineatul (1), 194, 207 și 209 coroborate cu articolul 218 alineatul (5),
   având în vedere propunerea Comisiei Europene,
   întrucât:

               (1)

               La data de 23 martie 2006, Consiliul a autorizat Comisia să negocieze un acord comercial și de cooperare cu Republica Irak.

               (2)

               La data de 27 octombrie 2009, la propunerea Comisiei, Consiliul a autorizat modificarea directivelor de negociere, acordând un statut mai important acordului, prin înlocuirea termenului „comerț” cu termenul „parteneriat” în titlu, și creând un Consiliu de cooperare la nivel ministerial.

               (3)

               Acordul de parteneriat și cooperare între Uniunea Europeană și statele sale membre, pe de o parte, și Republica Irak, pe de altă parte (denumit în continuare „acordul”), ar trebui semnat. Anumite părți ale acordului ar trebui aplicate cu titlu provizoriu până la încheierea procedurilor privind încheierea acordului.

               (4)

               Dispozițiile acordului, care intră în sfera de aplicare a părții a treia titlul V din Tratatul privind funcționarea Uniunii Europene, angajează Regatul Unit și Irlanda ca părți contractante distincte, și nu ca parte a Uniunii Europene, cu excepția cazului în care Uniunea Europeană împreună cu Regatul Unit și/sau Irlanda au notificat în comun Irakul cu privire la faptul că Regatul Unit sau Irlanda asumă obligații ca parte a Uniunii Europene, în conformitate cu Protocolul nr. 21 privind poziția Regatului Unit și a Irlandei cu privire la spațiul de libertate, securitate și justiție, anexat la Tratatul privind Uniunea Europeană și la Tratatul privind funcționarea Uniunii Europene. În cazul în care Regatul Unit și/sau Irlanda încetează să își asume obligații ca parte a Uniunii Europene, în conformitate cu articolul 4a din Protocolul nr. 21, Uniunea Europeană împreună cu Regatul Unit și/sau Irlanda informează de îndată Irakul cu privire la orice modificare a poziției lor, caz în care acestea au în continuare obligații în temeiul acordului în nume propriu. Aceleași dispoziții se aplică Danemarcei în conformitate cu Protocolul nr. 22 privind poziția Danemarcei, anexat la tratatele menționate anterior,

         ADOPTĂ PREZENTA DECIZIE:
   Articolul 1
   Prin prezenta decizie se autorizează, în numele Uniunii, semnarea Acordului de parteneriat și cooperare între Uniunea Europeană și statele sale membre, pe de o parte, și Republica Irak, pe de altă parte, sub rezerva încheierii acordului respectiv.
   Textul acordului este atașat la prezenta decizie.
   Articolul 2
   Președintele Consiliului este autorizat prin prezenta decizie să desemneze persoana (persoanele) împuternicită (împuternicite) să semneze acordul în numele Uniunii.
   Articolul 3
   Până la încheierea procedurilor necesare pentru intrarea în vigoare a acordului, articolul 2 și titlurile II, III și V ale acordului se aplică cu titlu provizoriu, în conformitate cu articolul 117 din acord și numai în măsura în care acesta privește aspecte care intră în sfera de competență a Uniunii, începând cu prima zi a celei de a treia luni următoare datei la care Uniunea și Irakul și-au notificat reciproc încheierea procedurilor necesare în vederea aplicării cu titlu provizoriu.
   Articolul 4
   Prezenta decizie intră în vigoare la data adoptării.

      Adoptată la Bruxelles, 21 decembrie 2011.

            Pentru Consiliu

            Președintele

         M. DOWGIELEWICZ


title: 2011/371/UE: Decizia Consiliului din 20 iunie 2011 de numire a unui supleant austriac în cadrul Comitetului Regiunilor

text:
               25.6.2011

               RO

               Jurnalul Oficial al Uniunii Europene

               L 166/27

         DECIZIA CONSILIULUI
   din 20 iunie 2011
   de numire a unui supleant austriac în cadrul Comitetului Regiunilor
   (2011/371/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 305,
   având în vedere propunerea guvernului austriac,
   întrucât:

               (1)

               La 22 decembrie 2009 și la 18 ianuarie 2010, Consiliul a adoptat Deciziile 2009/1014/UE (1) și 2010/29/UE (2) de numire a membrilor și a supleanților în cadrul Comitetului Regiunilor pentru perioada cuprinsă între 26 ianuarie 2010 și 25 ianuarie 2015.

               (2)

               Un loc de supleant în cadrul Comitetului Regiunilor a devenit vacant ca urmare a încheierii mandatului doamnei Johanna MIKL-LEITNER,

         ADOPTĂ PREZENTA DECIZIE:
   Articolul 1
   Se numește în cadrul Comitetului Regiunilor pentru durata rămasă a mandatului, respectiv până la 25 ianuarie 2015, în calitate de supleant:

               —

               doamna Barbara SCHWARZ (Amt der NÖ Landesregierung).

         Articolul 2
   Prezenta decizie intră în vigoare la data adoptării.

      Adoptată la Luxemburg, 20 iunie 2011.

            Pentru Consiliu

            Președintele

         MATOLCSY Gy.

      (1)  JO L 348, 29.12.2009, p. 22.

      (2)  JO L 12, 19.1.2010, p. 11.


title: Decizia Consiliului din 21 iunie 2005 privind semnarea, în numele Comunității Europene, a Acordului de modificare a Acordului de parteneriat dintre membrii grupului statelor din Africa, Caraibe și Pacific, pe de o parte, și Comunitatea Europeană și statele membre ale acesteia, pe de altă parte, semnat la Cotonou la 23 iunie 2000

text:
Anunţ juridic important

|

32005D0599

Jurnalul Oficial L 209 , 11/08/2005 p. 0026 - 0026 Jurnalul Oficial L 168 , 21/06/2006 p. 0032 - 0032

		20050621Decizia Consiliuluidin 21 iunie 2005privind semnarea, în numele Comunității Europene, a Acordului de modificare a Acordului de parteneriat dintre membrii grupului statelor din Africa, Caraibe și Pacific, pe de o parte, și Comunitatea Europeană și statele membre ale acesteia, pe de altă parte, semnat la Cotonou la 23 iunie 2000(2005/599/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolul 310 coroborat cu articolul 300 alineatul (2) primul paragraf a doua teză,având în vedere propunerea Comisiei,întrucât:(1) În conformitate cu decizia sa din 27 aprilie 2004, Consiliul a autorizat Comisia să deschidă negocierile cu statele ACP în vederea modificării Acordului de parteneriat dintre membrii grupului statelor din Africa, Caraibe și Pacific, pe de o parte, și Comunitatea Europeană și statele membre ale acesteia, pe de altă parte, semnat la Cotonou la 23 iunie 2000 [1] (denumit în continuare "Acordul de la Cotonou"). Negocierile s-au încheiat în februarie 2005.(2) În consecință, Acordul de modificare a Acordului de la Cotonou ar trebui să fie semnat în numele Comunității Europene,DECIDE:Articolul 1Semnarea Acordului de modificare a Acordului de parteneriat dintre membrii grupului statelor din Africa, Caraibe și Pacific, pe de o parte, și Comunitatea Europeană și statele membre ale acesteia, pe de altă parte, semnat la Cotonou la 23 iunie 2000, împreună cu declarațiile făcute de Comunitate, unilateral sau împreună cu alte părți, și anexate la Actul final, este aprobat în numele Comunității, sub rezerva deciziei Consiliului privind încheierea acordului menționat anterior.Textele acordului și ale Actului final se anexează la prezenta decizie.Articolul 2Președintele Consiliului este autorizat să numească persoana împuternicită (persoanele împuternicite) să semneze acordul în numele Comunității, sub rezerva încheierii acestuia.Adoptată la Luxemburg, 21 iunie 2005.Pentru ConsiliuPreședinteleF. Boden[1] JO L 317, 15.12.2000, p. 3. Acord, astfel cum a fost rectificat în JO L 385, 29.12.2004, p. 88.--------------------------------------------------


title: Decizia Consiliului din 27 noiembrie 2008 de punere în aplicare a Acțiunii comune 2007/749/PESC privind Misiunea de poliție a Uniunii Europene (MPUE) în Bosnia și Herțegovina (BiH)

text:
               28.11.2008

               RO

               Jurnalul Oficial al Uniunii Europene

               L 318/14

      DECIZIA CONSILIULUI

   din 27 noiembrie 2008
   de punere în aplicare a Acțiunii comune 2007/749/PESC privind Misiunea de poliție a Uniunii Europene (MPUE) în Bosnia și Herțegovina (BiH)
   (2008/890/PESC)
   CONSILIUL UNIUNII EUROPENE,
   având în vedere Acțiunea comună 2007/749/PESC a Consiliului din 19 noiembrie 2007 privind Misiunea de poliție a Uniunii Europene (MPUE) în Bosnia și Herțegovina (BiH) (1), în special articolul 12 alineatul (1), coroborat cu articolul 23 alineatul (2) a doua liniuță din Tratatul privind Uniunea Europeană,
   întrucât:

               (1)

               La 19 noiembrie 2007, Consiliul a adoptat Acțiunea comună 2007/749/PESC, care prevede menținerea MPUE până la 31 decembrie 2009. Bugetele pentru 2008 și 2009 se stabilesc anual.

               (2)

               Mandatul MPUE se va pune în aplicare în contextul unei situații care se poate deteriora și care poate afecta negativ obiectivele politicii externe și de securitate comune, astfel cum sunt stabilite la articolul 11 din tratat,

         DECIDE:
   Articolul 1
   (1)   Valoarea de referință financiară destinată acoperirii cheltuielilor aferente punerii în aplicare a Acțiunii comune 2007/749/PESC este de 12 400 000 EUR pentru 2009.
   (2)   Cheltuielile finanțate din suma prevăzută la alineatul (1) sunt gestionate în conformitate cu procedurile și normele aplicabile bugetului general al Uniunii Europene.
   Articolul 2
   Prezenta decizie produce efecte de la data adoptării.
   Articolul 3
   Prezenta decizie se publică în Jurnalul Oficial al Uniunii Europene.

      Adoptat la Bruxelles, 27 noiembrie 2008.

            Pentru Consiliu

            Președintele

         M. ALLIOT-MARIE

      (1)  JO L 303, 21.11.2007, p. 40.


title: 2013/538/UE, Euratom: Decizia Parlamentului European din 17 aprilie 2013 privind descărcarea de gestiune pentru execuția bugetului Agenției Executive pentru Educație, Audiovizual și Cultură aferent exercițiului financiar 2011

text:
               16.11.2013

               RO

               Jurnalul Oficial al Uniunii Europene

               L 308/104

         DECIZIA PARLAMENTULUI EUROPEAN
   din 17 aprilie 2013
   privind descărcarea de gestiune pentru execuția bugetului Agenției Executive pentru Educație, Audiovizual și Cultură aferent exercițiului financiar 2011
   (2013/538/UE, Euratom)
   PARLAMENTUL EUROPEAN,

               —

               având în vedere bugetul general al Uniunii Europene aferent exercițiului financiar 2011 (1),

               —

               având în vedere Conturile anuale consolidate ale Uniunii Europene pentru exercițiul financiar 2011 [COM(2012) 436 – C7-0224/2012] (2),

               —

               având în vedere conturile anuale ale Agenției Executive pentru Educație, Audiovizual și Cultură pentru exercițiul financiar 2011,

               —

               având în vedere Raportul Comisiei privind acțiunile întreprinse în urma descărcării de gestiune pentru exercițiul financiar 2010 [COM(2012) 585] și documentele de lucru ale serviciilor Comisiei care însoțesc raportul în cauză [SWD(2012) 340 și SWD(2012) 330],

               —

               având în vedere Raportul anual al Comisiei către autoritatea care acordă descărcarea de gestiune privind auditurile interne efectuate în 2011 [COM(2012) 563] și documentul de lucru al serviciilor Comisiei care însoțește raportul în cauză [SWD(2012) 283],

               —

               având în vedere Raportul Curții de Conturi privind conturile anuale ale Agenției Executive pentru Educație, Audiovizual și Cultură pentru exercițiul financiar 2011, însoțit de răspunsul Agenției (3),

               —

               având în vedere Declarația de asigurare (4) privind fiabilitatea conturilor și legalitatea și regularitatea operațiunilor subiacente întocmită de Curtea de Conturi pentru exercițiul financiar 2011 în temeiul articolului 287 din Tratatul privind funcționarea Uniunii Europene,

               —

               având în vedere Recomandarea Consiliului din 12 februarie 2013 privind descărcarea de gestiune care trebuie acordată agențiilor executive cu privire la execuția bugetară pentru exercițiul financiar 2011 (05754/2013 – C7-0039/2013),

               —

               având în vedere articolele 317, 318 și 319 din Tratatul privind funcționarea Uniunii Europene și articolul 106a din Tratatul Euratom,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (5), în special articolele 55, 145, 146 și 147,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (6), în special articolele 62, 164, 165 și 166,

               —

               având în vedere Regulamentul (CE) nr. 58/2003 al Consiliului din 19 decembrie 2002 de stabilire a statutului agențiilor executive cărora urmează să li se încredințeze anumite sarcini în gestionarea programelor comunitare (7), în special articolul 14 alineatul (3),

               —

               având în vedere Regulamentul (CE) nr. 1653/2004 al Comisiei din 21 septembrie 2004 de stabilire a Regulamentului financiar tip pentru agențiile executive, în temeiul Regulamentului (CE) nr. 58/2003 al Consiliului de stabilire a statutului agențiilor executive cărora urmează să li se încredințeze anumite sarcini în gestionarea programelor comunitare (8), în special articolul 66 primul și al doilea paragraf,

               —

               având în vedere Decizia 2005/56/CE a Comisiei din 14 ianuarie 2005 de instituire a Agenției Executive pentru Educație, Audiovizual și Cultură pentru gestionarea acțiunii comunitare în domeniul educației, audiovizualului și culturii, în aplicarea Regulamentului (CE) nr. 58/2003 al Consiliului (9),

               —

               având în vedere articolul 76 și anexa VI la Regulamentul său de procedură,

               —

               având în vedere raportul Comisiei pentru control bugetar și avizele celorlalte comisii interesate (A7-0116/2013),

               A.

               întrucât, în temeiul articolului 17 alineatul (1) din Tratatul privind Uniunea Europeană, Comisia execută bugetul și gestionează programe, iar în temeiul articolului 317 din Tratatul privind funcționarea Uniunii Europene, Comisia face acest lucru în cooperare cu statele membre pe propria răspundere, în conformitate cu principiul bunei gestiuni financiare,

               1.

               acordă directorului Agenției Executive pentru Educație, Audiovizual și Cultură descărcarea de gestiune pentru execuția bugetului Agenției aferent exercițiului financiar 2011;

               2.

               își prezintă observațiile în rezoluția care face parte integrantă din deciziile privind descărcarea de gestiune pentru execuția bugetului general al Uniunii Europene aferent exercițiului financiar 2011, secțiunea III – Comisia și agențiile executive;

               3.

               încredințează Președintelui sarcina de a transmite prezenta decizie, decizia privind descărcarea de gestiune pentru execuția bugetului general al Uniunii Europene aferent exercițiului financiar 2011, secțiunea III – Comisia și rezoluția care face parte integrantă din aceste decizii directorului Agenției Executive pentru Educație, Audiovizual și Cultură, Consiliului, Comisiei, Curții de Justiție a Uniunii Europene și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO L 68, 15.3.2011.

      (2)  JO C 348, 14.11.2012, p. 1.

      (3)  JO C 388, 15.12.2012, p. 34.

      (4)  JO C 348, 14.11.2012, p. 130.

      (5)  JO L 248, 16.9.2002, p. 1.

      (6)  JO L 298, 26.10.2012, p. 1.

      (7)  JO L 11, 16.1.2003, p. 1.

      (8)  JO L 297, 22.9.2004, p. 6.

      (9)  JO L 24, 27.1.2005, p. 35.


title: Decizia Comisiei din 14 iulie 2006 de instituire a Grupului de examinare a avizelor privind standardele contabile în vederea consilierii Comisiei cu privire la obiectivitatea și neutralitatea avizelor Grupului consultativ european pentru raportări financiare (EFRAG)

text:
Anunţ juridic important

|

32006D0505

Official Journal L 199 , 21/07/2006 P. 0033 - 0035 Official Journal L 118 , 08/05/2007 P. 0993 - 0995

		20060714Decizia Comisieidin 14 iulie 2006de instituire a Grupului de examinare a avizelor privind standardele contabile în vederea consilierii Comisiei cu privire la obiectivitatea și neutralitatea avizelor Grupului consultativ european pentru raportări financiare (EFRAG)(2006/505/CE)COMISIA COMUNITĂȚILOR EUROPENE,având în vedere Tratatul de instituire a Comunității Europene,întrucât:(1) Este necesar un înalt nivel de transparență și comparabilitate a raportărilor financiare pentru toate societățile cotate la bursă în vederea constituirii unei piețe de capital integrate care să funcționeze în mod efectiv, armonios și eficient.(2) Pentru a contribui la o mai bună funcționare a pieței interne, Regulamentul (CE) nr. 1606/2002 al Parlamentului European și al Consiliului [1] prevede obligația societăților cotate pe o piață reglementată de a elabora conturi consolidate, în conformitate cu setul unic de standarde contabile globale, denumite în mod comun Standarde Internaționale de Raportare Financiară (IFRS). Regulamentul prevede în considerentul 10 crearea unui comitet tehnic contabil, care să furnizeze sprijin și expertiză Comisiei pentru evaluarea standardelor contabile internaționale.(3) Grupul consultativ european pentru raportări financiare (EFRAG) a fost creat în martie 2001 de organizații reprezentând preparatori, utilizatori și profesioniști în domeniul contabilității, implicați în procesul de raportare financiară; EFRAG avizează cu privire la conformitatea standardului sau interpretării, care urmează să fie adoptat de dreptul comunitar și, în special, cu privire la cerințele Regulamentului (CE) nr. 1606/2002 în ce privește inteligibilitatea, pertinența, fiabilitatea și comparabilitatea, precum și principiul de imagine fidelă enunțat în Directivele 78/660/CEE [2] și 83/349/CEE [3] ale Consiliului.(4) Întrucât EFRAG este un organism privat, este important, pentru asigurarea unui proces de avizare de un grad înalt de calitate, transparență și credibilitate, să se creeze o infrastructură instituțională corespunzătoare, care să asigure caracterul obiectiv și echilibrat al avizului său.(5) În acest context, Comisia consideră că ar trebui, prin urmare, să fie creat Grupul de examinare a avizelor privind standardele contabile, compus din experți independenți și reprezentanți la nivel înalt ai organismelor naționale de standardizare contabilă, care să examineze avizele prezentate de EFRAG, pentru a stabili dacă acestea au un conținut echilibrat și obiectiv,ADOPTĂ PREZENTA DECIZIE:Articolul 1Prin prezenta decizie se instituie un grup de experți contabili neguvernamentali, denumit în continuare "grupul".Articolul 2MisiuneaRolul grupului este de a consilia Comisia, înainte ca aceasta să adopte o decizie despre avizul asupra caracterului echilibrat și obiectiv al avizelor emise de EFRAG privind adoptarea Standardelor Internaționale de Raportare Financiară (IFRS) și a interpretărilor Comitetului de interpretare a Standardelor Internaționale de Raportare Financiară (IFRIC).Articolul 3Compunerea – numirea(1) Grupul este alcătuit din cel mult șapte membri.(2) Comisia numește membrii grupului din rândul experților independenți având o experiență și competență în domeniul contabilității, în special, al raportărilor financiare, larg recunoscută la nivel comunitar. Membrii sunt aleși pe baza propunerilor eligibile prezentate în urma unei cereri de candidatură, publicată pe site-ul internet al DG Piață internă și servicii.(3) Comisia ia în considerare următoarele criterii pentru evaluarea candidaturilor:- competența dovedită și experiența tehnică de înalt nivel, inclusiv la nivel european și/sau internațional, în domeniul contabilității, în special în domeniul raportărilor financiare;- independența;- necesitatea unei compuneri echilibrate din punct de vedere al originii geografice, al egalității de gen [4], a funcțiilor și dimensiunii întreprinderilor sau organismelor respective.(4) Membrii sunt numiți cu titlu personal și consiliază Comisia independent de orice influență externă. Membrii nu participă la lucrările EFRAG nici înaintea numirii lor în cadrul grupului, nici în timpul mandatului lor.(5) În fiecare an, membrii semnează un angajament de a acționa în interesul public și o declarație indicând absența sau existența oricărui interes care le poate afecta independența și obiectivitatea.(6) Membrii grupului sunt numiți pentru un mandat de 3 ani, reînnoibil. Regulamentul de procedură al grupului poate prevedea înlocuirea parțială a membrilor în fiecare an, în grupuri de 2 sau 3 membri.(7) În caz de demisie a unui membru al grupului în timpul mandatului său, precum și în caz de incapacitate a unui membru de a mai participa eficient la deliberările grupului sau în caz de nerespectare a condițiilor prevăzute la alineatele (3) și (4) ori la articolul 287 din tratat, Comisia numește un nou membru al grupului, în conformitate cu alineatele (3) și (4), pentru perioada rămasă din mandatul său.(8) Numele membrilor numiți de Comisie sunt publicate pe site-ul internet al DG Piață internă și servicii. Numele membrilor sunt colectate, prelucrate și publicate, în conformitate cu Regulamentul (CE) nr. 45/2001 al Parlamentului European și al Consiliului [5].Articolul 4Funcționarea(1) Grupul este prezidat de unul dintre membrii săi. Președintele este ales cu majoritatea simplă pe o perioadă de un an.(2) Reprezentantul Comisiei asistă la ședințele grupului și poate participa la dezbateri. Și alți funcționari ai Comisiei interesați de subiectele pe care le discută grupul pot asista la ședințele sale.(3) La primirea avizului EFRAG privind adoptarea IFRS sau IFRIC, grupul își dă avizul cu privire la caracterul obiectiv și echilibrat al avizului EFRAG.(4) Grupul transmite avizul său Comisiei într-un termen scurt, care nu trebuie să depășească trei săptămâni de la data primirii avizului EFRAG. În circumstanțe excepționale, în special atunci când subiectul este complex, această perioadă poate fi extinsă la patru săptămâni.(5) Avizul final al grupului este publicat pe website-ul Comisiei.(6) Atunci când grupul identifică o problemă specială, președintele grupului stabilește un dialog cu EFRAG în vederea rezolvării problemei, înainte ca grupul să își emită avizul final. Comisia poate asista la discuțiile dintre grup și EFRAG cu scopul de a se ajunge la o soluție echilibrată.(7) Președintele grupului tehnic de experți (TEG) al EFRAG poate asista la ședințele grupului în calitate de observator. Președintele sau reprezentantul Comisiei poate, de asemenea, cere altor experți sau observatori având competențe specifice asupra unui punct înscris pe ordinea de zi să participe la deliberările grupului, în cazul în care acest lucru este util și/sau necesar.(8) Informațiile obținute în urma participării la deliberările grupului nu pot fi divulgate în cazul în care, după părerea Comisiei, aceste informații privesc chestiuni confidențiale.(9) Grupul își adoptă regulamentul de procedură, pe baza regulamentului de procedură standard adoptat de Comisie [6].(10) În afară de documentele menționate în prezentul articol, Comisia poate publica pe Internet, în limba originală a documentului respectiv, orice rezumat, concluzie completă sau parțială sau document de lucru al grupului.Articolul 5Cheltuielile ședințelorComisia rambursează cheltuielile de călătorie și, după caz, cheltuielile de subzistență pentru membrii grupului, experți și observatori, efectuate în legătură cu activitățile grupului, în conformitate cu normele Comisiei privind rambursarea cheltuielilor experților externi.Membrii grupului, experții și observatorii nu sunt remunerați pentru serviciile pe care le prestează.Cheltuielile ședințelor sunt rambursate în limita bugetului anual alocat grupului de serviciile competente ale Comisiei.Articolul 6AplicabilitateaDecizia intră în vigoare la data publicării în Jurnalul Oficial al Uniunii Europene.Decizia se aplică până la 13 iulie 2009. Comisia decide eventuala sa prelungire înaintea acestei date.Adoptată la Bruxelles, 14 iulie 2006.Pentru ComisieCharlie McCreevyMembru al Comisiei[1] JO L 243, 11.9.2002, p. 1.[2] JO L 222, 14.8.1978, p. 11. Directivă astfel cum a fost modificată ultima dată prin Directiva 2006/43/CE a Parlamentului European și a Consiliului (JO L 157, 9.6.2006, p. 87).[3] JO L 193, 18.7.1983, p. 1. Directivă astfel cum a fost modificată ultima dată prin Directiva 2006/43/CE.[4] Decizia 2000/407/CE a Comisiei din 19 iunie 2000 privind echilibrul de gen în cadrul comitetelor și grupurilor de experți constituite de Comisie (JO L 154, 27.6.2000, p. 34).[5] JO L 8, 12.1.2001, p. 1.[6] Anexa III la documentul SEC(2005) 1004.--------------------------------------------------


title: Decizia (PESC) 2016/628 a Consiliului din 21 aprilie 2016 de actualizare și de modificare a listei persoanelor, grupurilor și entităților care fac obiectul articolelor 2, 3 și 4 din Poziția comună 2001/931/PESC privind aplicarea de măsuri specifice pentru combaterea terorismului și de modificare a Deciziei (PESC) 2015/2430

text:
               22.4.2016

               RO

               Jurnalul Oficial al Uniunii Europene

               L 106/24

         DECIZIA (PESC) 2016/628 A CONSILIULUI
   din 21 aprilie 2016
   de actualizare și de modificare a listei persoanelor, grupurilor și entităților care fac obiectul articolelor 2, 3 și 4 din Poziția comună 2001/931/PESC privind aplicarea de măsuri specifice pentru combaterea terorismului și de modificare a Deciziei (PESC) 2015/2430
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 29,
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 27 decembrie 2001, Consiliul a adoptat Poziția comună 2001/931/PESC (1).

               (2)

               La 21 decembrie 2015, Consiliul a adoptat Decizia (PESC) 2015/2430 (2) de actualizare și de modificare a listei persoanelor, grupurilor și entităților care fac obiectul articolelor 2, 3 și 4 din Poziția comună 2001/931/PESC (denumită în continuare „lista”).

               (3)

               Consiliul a stabilit că nu se mai justifică menținerea unei entități pe listă.

               (4)

               Lista ar trebui să fie actualizată în mod corespunzător,

         ADOPTĂ PREZENTA DECIZIE:
   Articolul 1
   Anexa la Decizia (PESC) 2015/2430 se modifică în conformitate cu anexa la prezenta decizie.
   Articolul 2
   Prezenta decizie intră în vigoare în ziua următoare datei publicării în Jurnalul Oficial al Uniunii Europene.

      Adoptată la Luxemburg, 21 aprilie 2016.

            Pentru Consiliu

            Președintele

         G.A. VAN DER STEUR

      (1)  Poziția comună 2001/931/PESC a Consiliului din 27 decembrie 2001 privind aplicarea de măsuri specifice pentru combaterea terorismului (JO L 344, 28.12.2001, p. 93).

      (2)  Decizia (PESC) 2015/2430 a Consiliului din 21 decembrie 2015 de actualizare a listei persoanelor, grupurilor și entităților care fac obiectul articolelor 2, 3 și 4 din Poziția comună 2001/931/PESC privind aplicarea de măsuri specifice pentru combaterea terorismului și de abrogare a Deciziei (PESC) 2015/1334 (JO L 334, 22.12.2015, p. 18).

      ANEXĂ
      Entitatea menționată în continuare se elimină de pe lista prevăzută în anexa la Decizia (PESC) 2015/2430:
      II.   GRUPURI ȘI ENTITĂȚI

                  12.

                  „Federația Internațională a Tineretului Sikh” – „FITS”.


title: 2012/46/UE: Decizia Consiliului din 23 ianuarie 2012 privind lansarea schimbului automatizat de date în ceea ce privește datele dactiloscopice în Țările de Jos

text:
               28.1.2012

               RO

               Jurnalul Oficial al Uniunii Europene

               L 26/32

         DECIZIA CONSILIULUI
   din 23 ianuarie 2012
   privind lansarea schimbului automatizat de date în ceea ce privește datele dactiloscopice în Țările de Jos
   (2012/46/UE)
   CONSILIUL UNIUNII EUROPENE,
   având în vedere Decizia 2008/615/JAI a Consiliului din 23 iunie 2008 privind intensificarea cooperării transfrontaliere, în special în domeniul combaterii terorismului și a criminalității transfrontaliere (1), în special articolul 25,
   având în vedere Decizia 2008/616/JAI a Consiliului din 23 iunie 2008 privind punerea în aplicare a Deciziei 2008/615/JAI (2), în special articolul 20 și capitolul 4 din anexă,
   întrucât:

               (1)

               În conformitate cu Protocolul privind dispozițiile tranzitorii anexat la Tratatul privind Uniunea Europeană, la Tratatul privind funcționarea Uniunii Europene și la Tratatul de instituire a Comunității Europene a Energiei Atomice, actele instituțiilor, ale organelor, ale oficiilor și ale agențiilor Uniunii adoptate înainte de intrarea în vigoare a Tratatului de la Lisabona continuă să producă efecte juridice atât timp cât aceste acte nu sunt abrogate, anulate sau modificate în temeiul tratatelor.

               (2)

               În consecință, articolul 25 din Decizia 2008/615/JAI se aplică, iar Consiliul trebuie să decidă în unanimitate dacă statele membre au pus în aplicare dispozițiile capitolului 6 din decizia respectivă.

               (3)

               Articolul 20 din Decizia 2008/616/JAI prevede că deciziile menționate la articolul 25 alineatul (2) din Decizia 2008/615/JAI se adoptă în temeiul unui raport de evaluare bazat pe un chestionar. În ceea ce privește schimbul automatizat de date în conformitate cu capitolul 2 din Decizia 2008/615/JAI, raportul de evaluare se bazează pe o vizită de evaluare și pe un test-pilot.

               (4)

               În conformitate cu capitolul 4 punctul 1.1 din anexa la Decizia 2008/616/JAI, chestionarul elaborat de grupul de lucru competent al Consiliului se aplică fiecăruia dintre schimburile automatizate de date și trebuie să fie completat de un stat membru de îndată ce acesta consideră că îndeplinește condițiile pentru schimbul de date din categoria de date corespunzătoare.

               (5)

               Țările de Jos au completat chestionarul privind protecția datelor și chestionarul referitor la schimbul de date dactiloscopice.

               (6)

               Țările de Jos au derulat cu succes un test-pilot împreună cu Germania.

               (7)

               O vizită de evaluare a fost efectuată în Țările de Jos, iar echipa de evaluare din Germania a elaborat un raport privind vizita de evaluare și l-a înaintat grupului de lucru competent al Consiliului.

               (8)

               S-a înaintat Consiliului un raport de evaluare global, care sintetizează rezultatele chestionarului, vizita de evaluare și testul-pilot referitor la schimbul de date dactiloscopice,

         ADOPTĂ PREZENTA DECIZIE:
   Articolul 1
   În scopul căutării automatizate a datelor dactiloscopice, Țările de Jos au pus în aplicare pe deplin dispozițiile generale privind protecția datelor incluse în capitolul 6 din Decizia 2008/615/JAI și pot primi și furniza date cu caracter personal în temeiul articolului 9 din respectiva decizie începând cu data intrării în vigoare a prezentei decizii.
   Articolul 2
   Prezenta decizie intră în vigoare la data adoptării.

      Adoptată la Bruxelles, 23 ianuarie 2012.

            Pentru Consiliu

            Președintele

         M. GJERSKOV

      (1)  JO L 210, 6.8.2008, p. 1.

      (2)  JO L 210, 6.8.2008, p. 12.


title: Decizia Consiliului din 18 septembrie 1989 privind acceptarea, în numele Comunității, a rezoluției Comitetului de transporturi interne al Comisiei Economice pentru Europa cu privire la măsurile de asistență tehnică pentru punerea în aplicare a Convenției internaționale privind armonizarea controlului mărfurilor la frontieră

text:
               02/Volumul 04

               RO

               Jurnalul Ofícial al Uniunii Europene

               157

         31989D0526

               L 273/27

               JURNALUL OFÍCIAL AL UNIUNII EUROPENE

      DECIZIA CONSILIULUI

   din 18 septembrie 1989
   privind acceptarea, în numele Comunității, a rezoluției Comitetului de transporturi interne al Comisiei Economice pentru Europa cu privire la măsurile de asistență tehnică pentru punerea în aplicare a Convenției internaționale privind armonizarea controlului mărfurilor la frontieră
   (89/526/CEE)
   CONSILIUL COMUNITĂȚILOR EUROPENE,
   având în vedere Tratatul de instituire a Comunității Economice Europene, în special articolul 113,
   având în vedere recomandarea Comisiei,
   întrucât Convenția internațională privind armonizarea controlului mărfurilor la frontieră a fost aprobată de către Comunitate prin Regulamentul (CEE) nr. 1262/84 (1) și a intrat în vigoare la 12 septembrie 1987;
   întrucât obiectivul rezoluției Comitetului de transporturi interne al Comisiei Economice pentru Europa cu privire la măsurile de asistență tehnică pentru punerea în aplicare a Convenției internaționale privind armonizarea controlului mărfurilor la frontieră îl constituie facilitarea comerțului internațional, prin acordarea către țările dezvoltate, la cererea acestora și în condiții convenite reciproc, a oricărei asistențe tehnice considerate necesară pentru punerea în aplicare a convenției menționate;
   întrucât Comunitatea este interesată să faciliteze comerțul internațional prin armonizarea controlului mărfurilor la frontieră;
   întrucât rezoluția respectivă poate fi acceptată de Comunitate cu efect imediat,
   DECIDE:
   Articolul 1
   Rezoluția adoptată de către Comitetul de transporturi interne al Comisiei Economice pentru Europa la 4 februarie 1983 cu privire la măsurile de asistență tehnică pentru punerea în aplicare a Convenției internaționale privind armonizarea controlului mărfurilor la frontieră este acceptată în numele Comunității, cu efect imediat.
   Textul rezoluției este anexat la prezenta decizie.
   Articolul 2
   Președintele Consiliului desemnează persoana abilitată să comunice Secretarului Executiv al Comisiei Economice pentru Europa acceptarea cu efect imediat de către Comunitate a rezoluției menționate la articolul 1.

      Adoptată la Bruxelles, 18 septembrie 1989.

            Pentru Consiliu

            Președintele

         E. CRESSON

      (1)  JO L 126, 12.5.1984, p. 1.
   MĂSURILE DE ASISTENȚĂ TEHNICĂ PENTRU PUNEREA ÎN APLICARE A CONVENȚIEI INTERNAȚIONALE PRIVIND ARMONIZAREA CONTROLULUI MĂRFURILOR LA FRONTIERĂ
   REZOLUȚIA NR. 230
   adoptată de Comitetul de transporturi interne la 4 februarie 1983
   COMITETUL DE TRANSPORTURI INTERNE,
   AVÂND ÎN VEDERE Convenția internațională privind armonizarea controlului mărfurilor la frontieră (Geneva, 1983),
   EXPRIMÂND DORINȚA ca un număr cât mai mare de țări să poată accede la Convenție și ca dispozițiile acesteia să fie puse în practică în scurt timp,
   RECOMANDĂ părților contractante ale Convenției să depună toate eforturile pentru a furniza țărilor în curs de dezvoltare, la cererea acestora și în condiții convenite de comun acord, asistența tehnică considerată necesară pentru punerea în aplicare a Convenției menționate,
   SOLICITĂ Secretarului Executiv al Comisei Economice pentru Europa să aducă această rezoluție în atenția celorlalte comisii economice regionale și a organelor competente ale Națiunilor Unite, cerându-le să țină seama de aceasta pe parcursul pregătirilor și executării programelor de asistență tehnică,
   SOLICITĂ guvernelor să comunice secretarului executiv, pe cât posibil până la 1 aprilie 1985, cu privire la acceptarea prezentei rezoluții,
   SOLICITĂ secretarului executiv să aducă la cunoștință răspunsurile primite de la guverne.


title: 2009/646/CE: Decizia Parlamentului European din 23 aprilie 2009 privind închiderea conturilor Agenției Europene pentru Medicamente pentru exercițiul financiar 2007

text:
               26.9.2009

               RO

               Jurnalul Oficial al Uniunii Europene

               L 255/121

      DECIZIA PARLAMENTULUI EUROPEAN

   din 23 aprilie 2009
   privind închiderea conturilor Agenției Europene pentru Medicamente pentru exercițiul financiar 2007
   (2009/646/CE)
   PARLAMENTUL EUROPEAN,

               —

               având în vedere conturile anuale finale ale Agenției Europene pentru Medicamente pentru exercițiul financiar 2007 (1),

               —

               având în vedere raportul Curții de Conturi privind conturile anuale finale ale Agenției Europene pentru Medicamente pentru exercițiul financiar 2007, însoțit de răspunsurile agenției (2),

               —

               având în vedere Recomandarea Consiliului din 10 februarie 2009 (5588/2009 – C6-0060/2009),

               —

               având în vedere Tratatul CE, în special articolul 276,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (3), în special articolul 185,

               —

               având în vedere Regulamentul (CE) nr. 726/2004 al Parlamentului European și al Consiliului din 31 martie 2004 de stabilire a procedurilor comunitare privind autorizarea și supravegherea medicamentelor de uz uman și veterinar și de instituire a unei Agenții Europene pentru Medicamente (4), în special articolul 68,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 (5), în special articolul 94,

               —

               având în vedere articolul 71 și anexa V la Regulamentul său de procedură,

               —

               având în vedere raportul Comisiei pentru control bugetar și avizul Comisiei pentru mediu, sănătate publică și siguranță alimentară (A6-0162/2009),

               1.

               ia act de conturile anuale finale ale Agenției Europene pentru Medicamente astfel cum sunt anexate la raportul Curții de Conturi;

               2.

               aprobă închiderea conturilor Agenției Europene pentru Medicamente pentru exercițiul financiar 2007;

               3.

               încredințează Președintelui sarcina de a transmite prezenta decizie directorului executiv al Agenției Europene pentru Medicamente, Consiliului, Comisiei și Curții de Conturi și de a asigura publicarea acesteia în Jurnalul Oficial al Uniunii Europene (seria L).

            Preşedintele

         Hans-Gert PÖTTERING

            Secretarul General

         Klaus WELLE

      (1)  JO C 278, 31.10.2008, p. 10.

      (2)  JO C 311, 5.12.2008, p. 27.

      (3)  JO L 248, 16.9.2002, p. 1.

      (4)  JO L 136, 30.4.2004, p. 1.

      (5)  JO L 357, 31.12.2002, p. 72.


title: 2014/295/UE: Decizia Consiliului din 17 martie 2014 privind semnarea, în numele Uniunii Europene, și aplicarea cu titlu provizoriu a Acordului de asociere dintre Uniunea Europeană și Comunitatea Europeană a Energiei Atomice și statele membre ale acestora, pe de o parte, și Ucraina, pe de altă parte, în ceea ce privește preambulul, articolul 1 și titlurile I, II și VII

text:
               29.5.2014

               RO

               Jurnalul Oficial al Uniunii Europene

               L 161/1

         DECIZIA CONSILIULUI
   din 17 martie 2014
   privind semnarea, în numele Uniunii Europene, și aplicarea cu titlu provizoriu a Acordului de asociere dintre Uniunea Europeană și Comunitatea Europeană a Energiei Atomice și statele membre ale acestora, pe de o parte, și Ucraina, pe de altă parte, în ceea ce privește preambulul, articolul 1 și titlurile I, II și VII
   (2014/295/UE)
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 31 alineatul (1) și articolul 37, coroborate cu articolul 218 alineatul (5) și cu articolul 218 alineatul (8) al doilea paragraf din Tratatul privind funcționarea Uniunii Europene,
   având în vedere Tratatul privind funcționarea Uniunii Europene, în special articolul 217, coroborat cu articolul 218 alineatul (5) și cu articolul 218 alineatul (8) al doilea paragraf,
   având în vedere propunerea Comisiei Europene,
   întrucât:

               (1)

               La 22 ianuarie 2007, Consiliul a autorizat Comisia să deschidă negocieri cu Ucraina în vederea încheierii unui nou acord între Uniune și Ucraina care să înlocuiască Acordul de parteneriat și cooperare (1).

               (2)

               Ținând seama de relațiile istorice apropiate și de legăturile tot mai strânse între părți, precum și de dorința acestora de a consolida și extinde relațiile într-un mod ambițios și inovator, negocierile privind Acordul de asociere dintre Uniunea Europeană și Comunitatea Europeană a Energiei Atomice și statele membre ale acestora, pe de o parte, și Ucraina, pe de altă parte (denumit în continuare „acordul”) au fost finalizate cu succes prin parafarea acordului în 2012.

               (3)

               Acordul ar trebui semnat în numele Uniunii și Actul final atașat la prezenta decizie ar trebui aprobat. Acordul ar trebui să se aplice parțial, cu titlu provizoriu în conformitate cu articolul 486 care prevede aplicarea cu titlu provizoriu a acordului înainte de intrarea sa în vigoare, până la finalizarea procedurilor necesare pentru încheierea sa.

               (4)

               Aplicarea cu titlu provizoriu a anumitor părți din acord nu aduce atingere repartizării competențelor între Uniune și statele sale membre în conformitate cu tratatele.

               (5)

               Acordul nu ar trebui interpretat drept un acord care conferă drepturi sau impune obligații care pot fi invocate direct în fața instanțelor judecătorești ale Uniunii sau ale statelor membre.

               (6)

               Datorită evoluțiilor politice și în vederea punerii în aplicare a deciziilor reuniunii Consiliului European din 6 martie 2014, se preconizează că semnarea acordului se face sub rezerva Actului final,

         ADOPTĂ PREZENTA DECIZIE:
   Articolul 1
   (1)   Semnarea în numele Uniunii a Acordului de asociere între Uniunea Europeană și Comunitatea Europeană a Energiei Atomice și statele membre ale acestora, pe de o parte, și Ucraina, pe de altă parte (denumit în continuare „acordul”), în ceea ce privește preambulul, articolul 1 și titlurile I, II și VII, se autorizează sub rezerva încheierii respectivului acord și în conformitate cu Actul final.
   (2)   Textul acordului se atașează la prezenta decizie.
   Articolul 2
   Actul final atașat la prezenta decizie se aprobă în numele Uniunii.
   Articolul 3
   Președintele Consiliului este autorizat să desemneze persoana (persoanele) împuternicită (împuternicite) să semneze acordul și Actul final în numele Uniunii.
   Articolul 4
   Până la intrarea în vigoare a acordului și în conformitate cu articolul 486 și sub rezerva notificărilor prevăzute în acesta, următoarele părți din acord se aplică cu titlu provizoriu între Uniune și Ucraina (2), dar numai în măsura în care se referă la aspecte care intră în sfera de competență a Uniunii, inclusiv aspecte pentru care Uniunea are competența de a defini și de a pune în aplicare o politică externă și de securitate comună:

               —

               titlul I;

               —

               titlul II articolele 4, 5 și 6;

               —

               titlul VII [cu excepția articolului 479 alineatul (1)], în măsura în care dispozițiile acestui titlu se limitează la scopul de a asigura aplicarea cu titlu provizoriu a acordului în conformitate cu prezentul articol.

         Articolul 5
   Acordul nu poate fi interpretat în sensul în care conferă drepturi sau impune obligații care pot fi invocate direct în fața instanțelor judecătorești ale Uniunii sau ale statelor membre.
   Articolul 6
   Prezenta decizie intră în vigoare la data adoptării.

      Adoptată la Bruxelles, 17 martie 2014.

            Pentru Consiliu

            Președintele

         C. ASHTON

      (1)  Acordul de parteneriat și cooperare între Comunitățile Europene și statele membre ale acestora, pe de o parte, și Ucraina, pe de altă parte (JO L 49, 19.2.1998, p. 3).

      (2)  Data la care acordul se aplică cu titlu provizoriu se va publica în Jurnalul Oficial al Uniunii Europene de către Secretariatul General al Consiliului.


title: 2009/684/CE: Decizia Parlamentului European din 23 aprilie 2009 privind închiderea conturilor Agenției Comunitare pentru Controlul Pescuitului pentru exercițiul financiar 2007

text:
               26.9.2009

               RO

               Jurnalul Oficial al Uniunii Europene

               L 255/205

      DECIZIA PARLAMENTULUI EUROPEAN

   din 23 aprilie 2009
   privind închiderea conturilor Agenției Comunitare pentru Controlul Pescuitului pentru exercițiul financiar 2007
   (2009/684/CE)
   PARLAMENTUL EUROPEAN,

               —

               având în vedere conturile anuale finale ale Agenției Comunitare pentru Controlul Pescuitului pentru exercițiul financiar 2007 (1),

               —

               având în vedere raportul Curții de Conturi privind conturile anuale finale ale Agenției Comunitare pentru Controlul Pescuitului pentru exercițiul financiar 2007, însoțit de răspunsurile agenției (2),

               —

               având în vedere Recomandarea Consiliului din 10 februarie 2009 (5588/2009 – C6-0060/2009),

               —

               având în vedere Tratatul CE, în special articolul 276,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (3), în special articolul 185,

               —

               având în vedere Regulamentul (CE) nr. 768/2005 al Consiliului din 26 aprilie 2005 de instituire a Agenției Comunitare pentru Controlul Pescuitului (4), în special articolul 36,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 (5), în special articolul 94,

               —

               având în vedere articolul 71 și anexa V la Regulamentul său de procedură,

               —

               având în vedere raportul Comisiei pentru control bugetar (A6-0179/2009),

               1.

               ia act de conturile anuale finale ale Agenției Comunitare pentru Controlul Pescuitului, astfel cum sunt anexate la raportul Curții de Conturi;

               2.

               aprobă închiderea conturilor Agenției Comunitare pentru Controlul Pescuitului pentru exercițiul financiar 2007;

               3.

               încredințează Președintelui sarcina de a transmite prezenta decizie directorului executiv al Agenției Comunitare pentru Controlul Pescuitului, Consiliului, Comisiei și Curții de Conturi și de a asigura publicarea acesteia în Jurnalul Oficial al Uniunii Europene (seria L).

            Preşedintele

         Hans-Gert PÖTTERING

            Secretarul General

         Klaus WELLE

      (1)  JO C 278, 31.10.2008, p. 78.

      (2)  JO C 311, 5.12.2008, p. 1.

      (3)  JO L 248, 16.9.2002, p. 1.

      (4)  JO L 128, 21.5.2005, p. 1.

      (5)  JO L 357, 31.12.2002, p. 72.